钦定古今图书集成/明伦汇编/闺媛典/第105卷 > 皇清十一 > 敛娘韶娘
## 钦定古今图书集成/明伦汇编/闺媛典/第105卷 > 皇清十一 > 敛娘韶娘

按《延平府志》：敛娘、韶娘并杨氏，永安贡川人。敛适庠生李舜元，韶适元弟舜明。癸巳十月二十夜，逆贼吴赛娘陷贡堡，敛谓夫曰：“事急有死耳，君可卫翁姑从间出。” 遂自缢死。时韶携二子登屋，度不免，欲投火。贼掠其子，胁之下，不动，连毙其子。韶以子尸肆击之，被数创，犹喃喃骂不休，遂劈其面而死。